
కమెడియన్ గుండు హనుమంతురావు కొద్దిరోజులుగా కిడ్నీ సంబంధిత వ్యాధితో బాధపడుతున్నారు. ఓ టీవీ షో ద్వారా ఆయన ఆరోగ్య పరిస్థితి తెలుసుకున్న చిరంజీవి వెంటనే స్పందించారు. ‘మా’ అధ్యక్షుడు శివాజీరాజా ద్వారా రూ.2లక్షల చెక్కును ఆయనకు అందించారు. ఏడిద శ్రీరామ్, సురేశ్ తదితరులు అపోలో ఆసుపత్రికి వెళ్లి హనుమంతరావుకి చెక్కు అందచేశారు. అనంతరం గుండు హనుమంతరావు చిరంజీవితో ఫోన్లో మాట్లాడారు. మరో కమెడియన్ పొట్టి వీరయ్య ఆర్థిక పరిస్థితి గురించి పత్రికలో చదివి తెలుసుకున్న చిరంజీవి సతీమణి సురేఖ తమవంతు సహాయంగా వీరయ్య కుటుంబానికి రెండు లక్షలు అందించారు. శివాజీరాజా మాట్లాడుతూ ‘‘రెండురోజుల క్రితం చిరంజీవిగారు ఫోన్ చేసి ‘శివాజీ అర్జంట్గా ఇంటికి రా’ అన్నారు. నేనూ, ఏడిద శ్రీరామ్ వెళ్లాం. గుండు హనుమంతురావు, వీరయ్య కష్టాల్లో ఉన్నట్టున్నారు. వాళ్లిద్దరికీ చెరో రెండు లక్షలు ఇవ్వు’ అని చెక్కులు ఇచ్చారు. ఆయనిచ్చిన అరగంటలోనే ఇద్దరికీ చెక్కులు అందజేశాం. ‘ఎవరికి ఏ ఆపద వచ్చినా నాకు చెప్పు సాయం చేద్దాం’  అన్నారు. ఈ విషయంలో ‘మా’ అధ్యక్షుడిగానే కాకుండా నటుడిగా చాలా సంతోషించా. హ్యాట్సాఫ్ చిరంజీవిగారు’’ అని అన్నారు.

commadian gundu hanumanturao koddirojulugaa kidni sambandhita vyaadhitho baadhapadutunnaaru. oo tv sho dwara aayana aarogya paristhiti telusukunna chiranjeevi ventane spandinchaaru. ‘maa’ adhyakshudu sivajiraja dwara roo.2lakshala chekkunu aayanaku andinchaaru. edida sriram, suresh taditarulu apolo aasupatriki velli hanumantaraoki chekku andachesaaru. anantaram gundu hanumantarao chiranjeevito fonlo matladaru. maro commadian potti veerayya aardhika paristhiti gurinchi patrikalo chadivi telusukunna chiranjeevi sateemani surekha tamavantu sahayamga veerayya kutumbaaniki rendu lakshalu andinchaaru. sivajiraja maatlaadutuu ‘‘rendurojula kritam chiranjeevigaaru fon chesi ‘shivaji arjantga intiki raa’ annaru. nenuu, edida sriram vellaam. gundu hanumanturao, veerayya kashtaallo unnattunnaru. vaalliddarikii chero rendu lakshalu ivvu’ ani chekkulu icharu. aayanicchina aragantalone iddarikee chekkulu andajesam. ‘evariki e aapada vachina naaku cheppu saayam cheddam’  annaru. ee vishayamlo ‘maa’ adhyakshudigaane kakunda natudigaa chala santoshinchaa. hatsaf chiranjeevigaaru’’ ani annaru.